CELEX: 32020D0903
Language: sk
Date: 2020-06-29 00:00:00
Title: Rozhodnutie Rady (SZBP) 2020/903 z 29. júna 2020, ktorým sa mení rozhodnutie 2013/233/SZBPo pomocnej misii Európskej únie pre integrované riadenie hraníc v Líbyi(EUBAM Libya)

30.6.2020   
               
               
                  SK
               
               
                  Úradný vestník Európskej únie
               
               
                  L 207/32
               
            
         ROZHODNUTIE RADY (SZBP) 2020/903
         z 29. júna 2020,
         ktorým sa mení rozhodnutie 2013/233/SZBPo pomocnej misii Európskej únie pre integrované riadenie hraníc v Líbyi(EUBAM Libya)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 22. mája 2013 prijala rozhodnutie 2013/233/SZBP (1), ktorým sa zriadila pomocná misia Európskej únie pre integrované riadenie hraníc v Líbyi (EUBAM Libya).
                  
               
                     (2)
                  
                  
                     Rada 17. decembra 2018 prijala rozhodnutie (SZBP) 2018/2009 (2), ktorým sa mandát misie EUBAM Libya predĺžil do 30. júna 2020.
                  
               
                     (3)
                  
                  
                     Politický a bezpečnostný výbor (ďalej len „PBV“) sa 16. apríla 2020 dohodol, že v dôsledku pandémie ochorenia COVID-19 by sa misia EUBAM Libya mala predĺžiť o jeden rok s rovnakým mandátom, ktorý sa môže preskúmať, keď to situácia dovolí.
                  
               
                     (4)
                  
                  
                     PBV sa 14. mája 2020 ďalej dohodol, že pán Vincenzo TAGLIAFERRI, ktorý bol 30. augusta 2016 rozhodnutím Politického a bezpečnostného výboru (SZBP) 2016/1634 (3) vymenovaný za vedúceho misie a ktorého mandát sa pravidelne predlžoval, naposledy do 30. júna 2020 rozhodnutím Politického a bezpečnostného výboru (SZBP) 2019/2077 (4), by mal túto funkciu vykonávať do 30. septembra 2020.
                  
               
                     (5)
                  
                  
                     Rozhodnutie 2013/233/SZBP by sa malo zodpovedajúcim spôsobom zmeniť.
                  
               
                     (6)
                  
                  
                     Misia EUBAM Libya sa uskutoční v kontexte situácie, ktorá sa môže zhoršiť a ktorá by mohla ohroziť splnenie cieľov vonkajšej činnosti Únie stanovených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Rozhodnutie 2013/233/SZBP sa týmto mení takto:
            
                        1.
                     
                     
                        v článku 6 sa dopĺňa tento odsek:
                        
                           „8.   Pán Vincenzo TAGLIAFERRI je vedúcim misie na obdobie od 1. júla 2020 do 30. septembra 2020.“
                        
                     
                  
                        2.
                     
                     
                        v článku 13 ods. 1 sa šiesty pododsek nahrádza takto:
                        „Referenčná suma určená na pokrytie výdavkov spojených s misiou EUBAM Libya na obdobie od 1. januára 2019 do 30. júna 2021 je 60 038 863,03 EUR.“
                     
                  
                        3.
                     
                     
                        v článku 16 sa druhý odsek nahrádza takto:
                        „Uplatňuje sa do 30. júna 2021.“.
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 29. júna 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (Ú. v. EÚ L 138, 24.5.2013, s. 15).
         
            (2)  Rozhodnutie Rady (SZBP) 2018/2009 zo 17. decembra 2018, ktorým sa mení rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) a predlžuje sa jeho platnosť (Ú. v. EÚ L 322, 18.12.2018, s. 25).
         
            (3)  Rozhodnutie Politického a bezpečnostného výboru (SZBP) 2016/1634 z 30. augusta 2016 o vymenovaní vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2016) (Ú. v. EÚ L 243, 10.9.2016, s. 10).
         
            (4)  Rozhodnutie Politického a bezpečnostného výboru (SZBP) 2019/2077 z 28. novembra 2019, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2019) (Ú. v. EÚ L 316, 6.12.2019, s. 32).